title: 2009/290/ЕО: Решение на Съвета от 20 януари 2009 година за предоставяне на средносрочна финансова помощ от Общността на Латвия

text:
               25.3.2009

               BG

               Официален вестник на Европейския съюз

               L 79/39

      РЕШЕНИЕ НА СЪВЕТА

   от 20 януари 2009 година
   за предоставяне на средносрочна финансова помощ от Общността на Латвия
   (2009/290/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Регламент (ЕО) № 332/2002 на Съвета от 18 февруари 2002 г. за установяване на механизъм, осигуряващ средносрочна финансова подкрепа за платежния баланс на държавите-членки (1), и по-специално член 3, параграф 2 от него,
   като взе предвид препоръката на Комисията, направена след консултация с Икономическия и финансов комитет (ИФК),
   като има предвид че:

               (1)

               С решение 2009/289/ЕО (2) Съветът реши да предостави взаимна помощ на Латвия.

               (2)

               В контекста на необходимостта от много голямо външно финансиране капиталовите и финансови пазари на Латвия неотдавна бяха подложени на натиск, отразяващ общото влошаване на нагласите на пазара и растящата загриженост за състоянието на латвийската икономика, като се имат предвид големите дисбаланси, изразяващи се в голям външен дефицит, отслабването на публични финанси и високите темпове на инфлация на разходите и цените. Банковият сектор на Латвия претърпя сериозни проблеми, свързани с ликвидността и доверието. Равнището на резервите в чуждестранна валута намаля и централната банка се намеси, за да запази обвързаността на валутния курс.

               (3)

               Общо нуждата от външно финансиране на Латвия за първото тримесечие на 2011 г. се оценява на 7,5 милиарда евро.

               (4)

               Уместно е да се предостави помощ от Общността на Латвия в размер до 3,1 милиарда евро съгласно механизма за предоставяне на средносрочна финансова подкрепа за платежния баланс на държавите-членки, установен в Регламент (ЕО) № 332/2002. Тази помощ следва да се предостави във връзка със заем от Международния валутен фонд (МВФ) в размер 1,5 милиарда специални права на тираж (1 200 % от квотата на Латвия в МВФ, около 1,7 милиарда евро) съгласно стендбай споразумение с МВФ, одобрено на 23 декември 2008 г. Северните държави (Швеция, Дания, Финландия, Естония и Норвегия) следва да предоставят съвместно 1,9 милиарда евро, Световната банка: 0,4 милиарда евро, Европейската банка за възстановяване и развитие, Чешката република и Полша: общо 0,4 милиарда евро, с което сумата на помощта възлиза на 7,5 милиарда евро за периода до първото тримесечие на 2011 г.

               (5)

               Помощта от Общността следва да бъде управлявана от Комисията. Специалните условия относно икономическата политика, договорени с органите на Латвия след консултация с ИФК, следва да бъдат установени в меморандум за разбирателство. Те следва да включват, inter alia, мерки, преназначени непосредствено да намалят напрежението по отношение на ликвидността, да се възстанови дългосрочната стабилност чрез укрепване на банковия сектор, да се коригират фискалните дисбаланси и да се приемат вътрешни политики, които ще подобрят конкурентоспособността. Мерките следва да включват незабавна и устойчива фискална консолидация, цялостна стратегия за разрешаване на проблемите на банките, увеличен капацитет на регулаторните органи за управлението на кризи, цялостни структурни реформи, както и други важни мерки. Комисията следва да установи подробните финансови условия в кредитното споразумение.

               (6)

               Помощта следва да се предостави с цел непосредствено намаляване на напрежението по отношение на ликвидността и при условие прилагането на политики за възстановяване на дългосрочната стабилност чрез укрепване на банковия сектор, коригиране на фискалните дисбаланси и приемане на вътрешни политики, с които ще се подобри конкурентоспособността, като в същото време се запази тесният диапазон на валутния курс около настоящия му централен курс,

         ПРИЕ НАСТОЯЩОТО РЕШЕНИЕ:
   Член 1
   1.   Общността предоставя на Латвия средносрочен заем, възлизащ на максимум 3,1 милиарда евро, със среден падеж до седем години.
   2.   Финансовата помощ от Общността се предоставя през период от три години, считано от първия ден след влизане в сила на настоящото решение.
   Член 2
   1.   Помощта се управлява от Комисията по начин, който е в съответствие с ангажиментите на Латвия и препоръките на Съвета. Тези условия се предвиждат в меморандум за разбирателство. Подробните финансови условия са предвиждат от Комисията в кредитното споразумение.
   2.   Комисията, в сътрудничество с ИФК, проверява редовно дали се изпълняват съпътстващите помощта условия относно икономическата политика. Комисията информира ИФК за възможното рефинансиране на заемите или преструктурирането на финансовите условия.
   3.   Латвия е готова да приеме и изпълни допълнителни мерки за консолидация с цел да се стабилизира икономиката, ако такива мерки са необходими по време на програмата за помощ. Органи на Латвия се консултират с Комисията преди приемането на такива допълнителни мерки.
   Член 3
   1.   Финансовата помощ от Общността се предоставя на Латвия от Комисията на максимум шест транша, чийто размер ще бъде посочен в меморандума за разбирателство.
   2.   Първият транш се отпуска при условие влизането в сила на кредитното споразумение и меморандума за разбирателство.
   3.   Ако е необходимо за финансирането на заема, е позволено предпазливото използване на лихвени суапи с контрагенти с възможно най-високо кредитно качество.
   4.   Комисията взема решение за отпускането на последващи траншове, след като получи становището на ИФК.
   5.   Изплащането на всеки следващ транш се прави въз основа на задоволително изпълнение на новата икономическа програма (Програма за икономическа стабилизиране и възстановяване на растежа) на правителството на Латвия, включена в програмата за сближаване и, по-специално, на специфичните условия относно икономическата политика, предвидени в меморандума за разбирателство. Те включват, inter alia:

               а)

               приемане на ясно определена средносрочна фискална програма, насочена към намаляване до 2011 г. на дефицита по консолидирания държавен бюджет до равнище, което не превишава референтното ниво в Договора от 3 % от БВП;

               б)

               изпълнение на бюджета за 2009 г., както е изменен с допълнителния бюджет, приет на 12 декември 2008 г. (и който да бъде внесен изцяло до края на м. март 2009 г.), като се цели консолидиран държавен дефицит на паричния поток от не повече от 5 % от БВП или 5,3 %, изразен по ESA 95;

               в)

               намаление в номинално изражение на средните възнаграждения в държавния сектор през 2009 г. с поне 15 % в сравнение с първоначалния бюджет от 14 ноември 2008 г. и с допълнителни 2 % през периода 2010—2011 г.;

               г)

               продължаване на мерките, започнати през 2008 г. за намаляване заетостта в централния държавен сектор, осигуряващи поне 5 % намаление до края на 2008 г. и общо намаление от 10 % до 30 юни 2009 г.;

               д)

               подобряване на концепцията и изпълнението на бюджетните процедури чрез приемане на фискална рамка и закон за бюджетна реформа чрез изменение на настоящия закон за бюджета и финансовото управление;

               е)

               въвеждане на ясна и прозрачна система за заплащане на възнагражденията за пряко наетите служители в държавната администрация и установяване на единна система за планиране и управление на човешките ресурси за институциите в тази администрация;

               ж)

               механизми за гарантиране в по-широк план на средносрочната и дългосрочната стабилност на банковия сектор, включващи широк набор от надзорни мерки, мерки за предпазливост и мерки, свързани с паричната политика. С тях следва да се ограничи растежът на кредитите до устойчиви нива и да се избягва да се разчита в голяма степен на несигурно външно финансиране. Следва да се осъществяват целенасочени проверки в банковата система, за да се гарантира, че всички банки са платежоспособни и достатъчно капитализирани;

               з)

               подходящи мерки по отношение на преструктурирането на дълга на частния сектор. Укрепване на съответната правна уредба за преструктуриране на падежите и валутата на настоящия дълг. Следва да бъдат изведени като приоритетни и да се улеснят процедурите при неплатежоспособност и бързото прилагане на оздравителни планове;

               и)

               гарантиране, че оставащите миноритарни акционери на Parex Bank не се възползват от разрешаването на проблемите на банката и мерките за укрепване на финансовата стабилност чрез пълното национализиране на Parex Bank;

               й)

               мерки за структурна реформа в контекста на Лисабонската стратегия, прилагани в националната програма за реформа на Латвия, включващи политики за активен трудов пазар и обучение през целия живот, по-голямо участие на частния сектор в научно-изследователска и развойна дейност и иновации, мерки за насърчаване на износа и премахване на административната тежест за предприятията;

               к)

               изпълнение на проекти, финансирани от ЕС, на планираното равнище, за да се подпомогне подобряването на приноса на търгуемия сектор за икономическия растеж;

               л)

               мерки за подобряване на достъпа до финансиране на дружествата и предприемачите, чиито заявления за финансиране от структурните фондове са одобрени, или които може да планират да кандидатстват за финансиране от структурните фондове.

         Член 4
   Адресат на настоящото решение е Република Латвия.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 20 януари 2009 година.

            За Съвета

            Председател

         M. KALOUSEK

      (1)  ОВ L 53, 23.2.2002 г., стр. 1.

      (2)  Вж. страница 37 от настоящия брой на Официален вестник.


title: 2013/555/ЕС: Решение на Европейския парламент от 17 април 2013 година относно приключването на сметките на Европейската агенция за сътрудничество между регулаторите на енергия за финансовата 2011 година

text:
               16.11.2013

               BG

               Официален вестник на Европейския съюз

               L 308/164

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейската агенция за сътрудничество между регулаторите на енергия за финансовата 2011 година
   (2013/555/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за сътрудничество между регулаторите на енергия за финансовата 2011 година,

               —

               като взе предвид доклада на Сметната палата относно годишните отчети на Европейската агенция за сътрудничество между регулаторите на енергия за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия (4), и по-специално член 24 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0068/2013),

               1.

               Одобрява приключването на сметките на Европейската агенция за сътрудничество между регулаторите на енергия за финансовата 2011 година.

               2.

               Възлага на своя председател да предаде настоящото решение на директора на Европейската агенция за сътрудничество между регулаторите на енергия, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 211, 14.8.2009 г., стр. 1.

      (5)  ОВ L 357, 31.12.2002 г., стр. 72.


title: 2014/743/ЕС: Решение на Съвета от 21 октомври 2014 година относно започването на автоматизиран обмен на данни по отношение на данни за регистрацията на превозните средства (VRD) в Кипър

text:
               29.10.2014

               BG

               Официален вестник на Европейския съюз

               L 308/100

         РЕШЕНИЕ НА СЪВЕТА
   от 21 октомври 2014 година
   относно започването на автоматизиран обмен на данни по отношение на данни за регистрацията на превозните средства (VRD) в Кипър

      (2014/743/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               Съответно член 25 от Решение 2008/615/ПВР е приложим и Съветът трябва да вземе решение с единодушие дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя въз основа на въпросник. По отношение на автоматизирания обмен на данни в съответствие с глава 2 от Решение 2008/615/ПВР докладът за оценка се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.

               (5)

               Кипър е попълнил въпросника относно защитата на данните, както и въпросника относно данните за регистрацията на превозните средства.

               (6)

               Кипър е осъществил успешно пилотно изпитване с Нидерландия.

               (7)

               Беше проведено посещение за оценка в Кипър и нидерландско-румънският екип за оценка изготви доклад относно това посещение, който беше предаден на съответната работна група на Съвета.

               (8)

               На Съвета беше представен доклад за цялостна оценка, в който са обобщени резултатите от въпросника, посещението за оценка и пилотното изпитване относно данните за регистрацията на превозните средства,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизирано търсене на данни за регистрацията на превозните средства, Кипър е въвел изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно член 12 от посоченото решение, считано от деня на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 21 октомври 2014 година.

            За Съвета

            Председател

         S. GOZI

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2012/736/ЕС: Решение на Съвета от 26 ноември 2012 година за назначаване на член и заместник-член от Белгия в Комитета на регионите

text:
               29.11.2012

               BG

               Официален вестник на Европейския съюз

               L 329/18

         РЕШЕНИЕ НА СЪВЕТА
   от 26 ноември 2012 година
   за назначаване на член и заместник-член от Белгия в Комитета на регионите
   (2012/736/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Белгия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Charles PICQUÉ се освободи едно място за член на Комитета на регионите.

               (3)

               С назначаването на г-н Alain HUTCHINSON за член на Комитета на регионите се освобождава едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           г-н Alain HUTCHINSON, Membre du Parlement de la Région de Bruxelles-Capitale,

                     и

               б)

               за заместник-член:

                           —

                           г-н Charles PICQUÉ, Ministre-Président du Gouvernement de la Région de Bruxelles Capitale.

         Член 2
   Настоящото решение влиза в сила в деня на приемането му.

      Съставено в Брюксел на 26 ноември 2012 година.

            За Съвета

            Председател

         G. DEMOSTHENOUS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2009/975/ЕС: Решение на Комисията от 14 декември 2009 година за изменение на Решение 2009/177/ЕО по отношение на програмите за ликвидиране и статута на свободни от заболяване на някои държави-членки, зони и отделни части относно някои болести по водните животни (нотифицирано под номер C(2009) 9888) (Текст от значение за ЕИП)

text:
               18.12.2009

               BG

               Официален вестник на Европейския съюз

               L 336/31

      РЕШЕНИЕ НА КОМИСИЯТА

   от 14 декември 2009 година
   за изменение на Решение 2009/177/ЕО по отношение на програмите за ликвидиране и статута на свободни от заболяване на някои държави-членки, зони и отделни части относно някои болести по водните животни
   (нотифицирано под номер C(2009) 9888)
   (текст от значение за ЕИП)
   (2009/975/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 44, параграф 2, първа алинея и член 49, параграф 1 от нея,
   като има предвид, че:

               (1)

               С Решение 2009/177/ЕО на Комисията от 31 октомври 2008 г. за прилагане на Директива 2006/88/ЕО на Съвета по отношение на програмите за надзор и ликвидиране и статута на свободни от заболяване държави-членки, зони и отделни части (2) се определят образци на формулярите за подаване от държавите-членки за одобрение на програми за ликвидиране съгласно Директива 2006/88/ЕО и за одобрение на статут на свободна от заболяване, съгласно посочената директива.

               (2)

               В част Б от приложение I към Решение 2009/177/ЕО са посочени списъци на държави-членки, зони или отделни части, обект на програми за ликвидиране, одобрени в съответствие с Директива 2006/88/ЕО. В част В от посоченото приложение са посочени списъци на държави-членки, зони или отделни части, обявени за свободни от заболяване в съответствие с посочената директива.

               (3)

               Дания представи на Комисията многогодишна програма за ликвидиране на вирусната хеморагична септицемия (VHS) за периода от 1 януари 2009 г. до 31 декември 2013 г. съгласно Решение 90/424/ЕИО на Съвета от 26 юни 1990 г. относно разходите във ветеринарната област (3). Посочената програма беше одобрена с Решение 2008/897/ЕО на Комисията от 28 ноември 2008 г. за одобряване на годишните и многогодишните програми и финансовото участие на Общността за ликвидиране, контрол и мониторинг на някои болести по животните и зоонози, представени от държавите-членки за 2009 г. и следващите години (4). Посочената програма отговаря на изискванията за одобряване, определени в Решение 2009/177/ЕО, и поради това следва да бъде одобрена в съответствие с член 44, параграф 2 от Директива 2006/88/ЕО. Съобразно това обхванатите от посочената програма зони следва да бъдат добавени в част Б на списъка, посочен в приложение I към посоченото решение.

               (4)

               В член 12 от Решение 2009/177/ЕО се предвижда дерогация от Директива 2006/88/ЕО, чрез която при определени условия от държавите-членки не се изисква да подават за одобрение програми за ликвидиране, които са били одобрени с цел получаване на статут на одобрена зона по отношение на VHS с Решение 2003/634/ЕО на Комисията от 28 август 2003 г. за одобряване на програми за получаване на статут на одобрени зони и одобрени ферми в неодобрени зони по отношение на вирусна хеморагична септицемия (VHS) и инфекциозна хематопоетична некроза (IHN) по рибите (5).

               (5)

               С Решение 2003/634/ЕО се одобрява програма, представена от Финландия с цел получаване на статут на одобрена зона по отношение на VHS. Финландия наскоро представи доклад за посочената програма в съответствие изискванията, посочени в Решение 2009/177/ЕО. Съобразно това обхванатите от посочената програма зони следва да бъдат вмъкнати в списъка в част Б от приложение I към посоченото решение.

               (6)

               Германия представи на Комисията многогодишна програма за ликвидиране на болестта вирусна инфекция с Koi herpes (KHV) съгласно Решение 90/424/ЕИО. Същата програма беше одобрена с Решение 2008/897/ЕО за периода от 1 януари 2009 г. до 31 декември 2013 г. Посочената програма отговаря на изискванията за одобряване, определени в Решение 2009/177/ЕО, и поради това следва да бъде одобрена в съответствие с член 44, параграф 2 от Директива 2006/88/ЕО. Съобразно това обхванатите от посочената програма зони следва да бъдат вмъкнати в част Б на списъка от приложение I към посоченото решение.

               (7)

               Цялата територия на Обединеното кралство в момента фигурира в част В от приложение I към Решение 2009/177/ЕО като обявена за свободна от заболяване в съответствие с Директива 2006/88/ЕО по отношение на инфекциозна анемия по сьомгата (ISA). Обединеното кралство съобщи за наличието на ISA в отделна част, обявена преди това за свободна от посоченото заболяване. Съобразно това вписването за посочената държава-членка по отношение на ISA следва да бъде изменено в списъка, посочен в част В от приложение I към Решение 2009/177/ЕО.

               (8)

               Обединеното кралство наскоро представи за одобрение програма за ликвидиране по отношение на ISA, която да бъде приложена в Югозападните Шетландски острови. Посочената програма отговаря на изискванията на Решение 2009/177/ЕО. Съобразно това тя следва да бъде одобрена, а Югозападните Шетландски острови да бъдат вмъкнати в част Б на списъка, посочен в приложение I към посоченото решение.

               (9)

               С Решение 2003/634/ЕО се одобрява програма, представена от Обединеното кралство с цел получаване на статут на одобрена зона по отношение на VHS. Обединеното кралство наскоро представи доклад за посочената програма в съответствие с изискванията, посочени в Решение 2009/177/ЕО, за да бъдат декларирани посочените зони за свободни от заболяване. Посоченият доклад отговаря на изискванията на Решение 2009/177/ЕО. Съобразно това обхванатите от посочената програма зони следва да бъдат вмъкнати в списъка в част В от приложение I към посоченото решение.

               (10)

               Освен това цялото крайбрежие на Северна Ирландия, с изключение на Lough Foyle, в момента фигурира в част В от приложение I към Решение 2009/177/ЕО като обявено за свободно от инфекция с Bonamia ostreae. Обединеното кралство наскоро съобщи за наличието на инфекция с Bonamia ostreae в Strangforth Lough на посоченото крайбрежие. По тази причина Strangforth Lough следва да бъде изключен от територията, обявена за зона свободна от заболяване, в списъка, посочен в част В от приложение I към посоченото решение.

               (11)

               Поради това Решение 2009/177/ЕО следва да бъде съответно изменено.

               (12)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2009/177/ЕО се изменя в съответствие с приложението към настоящото решение.
   Член 2
   Адресати на настоящото решение са държавите-членки.

      Съставено в Брюксел на 14 декември 2009 година.

            За Комисията

         Androulla VASSILIOU

            Член на Комисията

      (1)  ОВ L 328, 24.11.2006 г., стр. 14.

      (2)  ОВ L 63, 7.3.2009 г., стр. 15.

      (3)  ОВ L 224, 18.8.1990 г., стр. 19.

      (4)  ОВ L 322, 2.12.2008 г., стр. 39.

      (5)  ОВ L 220, 3.9.2003 г., стр. 8.

      ПРИЛОЖЕНИЕ
      В приложение I части Б и В се заменят със следното:

         „ЧАСТ Б

            Държави-членки, зони и отделни части, обект на одобрени програми за ликвидиране

                     Болест

                     Държава-членка

                     ISO код

                     Географско разграничаване на района, в който се прилага програма за ликвидиране (държава-членка, зони или отделни части)

                     Вирусна хеморагична септицемия (VHS)

                     Дания

                     DK

                     Следните водосборни басейни: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å и Holmsland Klit.

                     Финландия

                     FI

                     Провинция Åland;
                     Общините Uusikaupunki, Pyhäranta и Rauma.

                     Инфекциозна хематопоетична некроза (IHN)

                     Болестта вирусна инфекция с Koi herpes (KHV)

                     Германия

                     DE

                        Провинция Саксония

                     Инфекциозна анемия по сьомгата (ISA)

                     Обединено кралство

                     UK

                     Югозападни Шетландски острови

                     Инфекция с Marteilia refringens

                     Инфекция с Bonamia ostreae

                     Ихтиофтириус

            ЧАСТ В

            Държави-членки, зони или отделни части, обявени за свободни от болест

                     Болест

                     Държава-членка

                     ISO код

                     Географско разграничаване на района, свободен от болест (държава-членка, зони или отделни части)

                     Вирусна хеморагична септицемия (VHS)

                     Дания

                     DK

                     Водосборните и крайбрежните райони на:

                                 —

                                 Hansted Å

                                 —

                                 Hovmølle Å

                                 —

                                 Grenå

                                 —

                                 Treå

                                 —

                                 Alling Å

                                 —

                                 Kastbjerg

                                 —

                                 Villestrup Å

                                 —

                                 Korup Å

                                 —

                                 Sæby Å

                                 —

                                 Elling Å

                                 —

                                 Uggerby Å

                                 —

                                 Lindenborg Å

                                 —

                                 Øster Å

                                 —

                                 Hasseris Å

                                 —

                                 Binderup Å

                                 —

                                 Vidkær Å

                                 —

                                 Dybvad Å

                                 —

                                 Bjørnsholm Å

                                 —

                                 Trend Å

                                 —

                                 Lerkenfeld Å

                                 —

                                 Vester Å

                                 —

                                 Lønnerup med tilløb

                                 —

                                 Fiskbæk Å

                                 —

                                 Slette Å

                                 —

                                 Bredkær Bæk

                                 —

                                 Vandløb til Kilen

                                 —

                                 Resenkær Å

                                 —

                                 Klostermølle Å

                                 —

                                 Hvidbjerg Å

                                 —

                                 Knidals Å

                                 —

                                 Spang Å

                                 —

                                 Simested Å

                                 —

                                 Skals Å

                                 —

                                 Jordbro Å

                                 —

                                 Fåremølle Å

                                 —

                                 Flynder Å

                                 —

                                 Damhus Å

                                 —

                                 Karup Å

                                 —

                                 Gudenåen

                                 —

                                 Halkær Å

                                 —

                                 Storåen

                                 —

                                 Århus Å

                                 —

                                 Bygholm Å

                                 —

                                 Grejs Å

                                 —

                                 Ørum Å

                     Ирландия

                     IE

                     Всички континентални и крайбрежни райони на нейна територия, с изключение на:

                                 1.

                                 Cape Clear Island

                     Кипър

                     CY

                     Всички континентални райони на нейна територия

                     Финландия

                     FI

                     Всички континентални и крайбрежни райони на нейна територия, с изключение на:

                                 1.

                                 провинция Åland;

                                 2.

                                 общините Uusikaupunki, Pyhäranta и Rauma.

                     Швеция

                     SE

                     Цялата територия

                     Обединено кралство

                     UK

                     Всички континентални и крайбрежни райони в рамките на Великобритания, Северна Ирландия, Гърнси, островите Ман и Джърси.

                     Инфекциозна хематопоетична некроза (IHN)

                     Дания

                     DK

                     Цялата територия

                     Ирландия

                     IE

                     Цялата територия

                     Кипър

                     CY

                     Всички континентални райони на нейна територия

                     Финландия

                     FI

                     Цялата територия

                     Швеция

                     SE

                     Цялата територия

                     Обединено кралство

                     UK

                     Всички континентални и крайбрежни райони в рамките на Великобритания, Северна Ирландия, Гърнси, островите Ман и Джърси.

                     Болестта вирусна инфекция с Koi herpes (KHV)

                     Инфекциозна анемия по сьомгата (ISA)

                     Белгия

                     BE

                     Цялата територия

                     България

                     BG

                     Цялата територия

                     Чешка република

                     CZ

                     Цялата територия

                     Дания

                     DK

                     Цялата територия

                     Германия

                     DE

                     Цялата територия

                     Естония

                     EE

                     Цялата територия

                     Ирландия

                     IE

                     Цялата територия

                     Гърция

                     EL

                     Цялата територия

                     Испания

                     ES

                     Цялата територия

                     Франция

                     FR

                     Цялата територия

                     Италия

                     IT

                     Цялата територия

                     Кипър

                     CY

                     Цялата територия

                     Латвия

                     LV

                     Цялата територия

                     Литва

                     LT

                     Цялата територия

                     Люксембург

                     LU

                     Цялата територия

                     Унгария

                     HU

                     Цялата територия

                     Малта

                     MT

                     Цялата територия

                     Нидерландия

                     NL

                     Цялата територия

                     Австрия

                     AT

                     Цялата територия

                     Полша

                     PL

                     Цялата територия

                     Португалия

                     PT

                     Цялата територия

                     Румъния

                     RO

                     Цялата територия

                     Словения

                     SI

                     Цялата територия

                     Словакия

                     SK

                     Цялата територия

                     Финландия

                     FI

                     Цялата територия

                     Швеция

                     SE

                     Цялата територия

                     Обединено кралство

                     UK

                     Всички континентални и крайбрежни райони в рамките на Великобритания, Северна Ирландия, Гърнси, островите Ман и Джърси, с изключение на Югозападните Шетландски острови.

                     Инфекция с Marteilia refringens

                     Ирландия

                     IE

                     Цялата територия

                     Обединено кралство

                     UK

                     Цялото крайбрежие на Великобритания.
                     Цялото крайбрежие на Северна Ирландия.
                     Цялото крайбрежие на Гърнси и Хърм.
                     Крайбрежният район на остров Джърси: районът се състои от приливно-отливния крайбрежен район, непосредствено разположен между средното ниво на прилива на остров Джърси и мислената линия на три морски мили от средното нивото на отлива на остров Джърси. Районът се намира в Нормандско-бретанския залив от южната страна на Ламанша.
                     Цялото крайбрежие на остров Ман.

                     Инфекция с Bonamia ostreae

                     Ирландия

                     IE

                     Цялото крайбрежие на Ирландия, с изключение на:

                                 1.

                                 пристанище Cork

                                 2.

                                 залива Galway

                                 3.

                                 пристанище Ballinakill

                                 4.

                                 залива Clew

                                 5.

                                 Achill Sound

                                 6.

                                 Loughmore, залива Blacksod

                                 7.

                                 Lough Foyle

                                 8.

                                 Lough Swilly

                     Обединено кралство

                     UK

                     Цялото крайбрежие на Великобритания, с изключение на:

                                 1.

                                 южното крайбрежие на Cornwall от Lizard до Start Point;

                                 2.

                                 крайбрежията на Dorset, Hampshire и Sussex от Portland Bill до Selsey Bill;

                                 3.

                                 зоната по протежение на брега на North Kent и Essex от North Foreland до Felixstowe;

                                 4.

                                 зоната по протежение на брега на югозападен Wales от Wooltack Point до St Govan’s Head, включително Milford Haven и приливните води на реките East Cleddau и West Cleddau;

                                 5.

                                 района, обхващащ водите на Loch Sunart, на изток от линията, прокарана на юг-югоизток от най-северната точка на Maclean’s Nose към Auliston Point;

                                 6.

                                 района, обхващащ West Loch Tarbert североизточно от линията, прокарана на изток-югоизток от Ardpatrick Point NR 734 578 към North Dunskeig Bay на NR 752 568.

                           Цялото крайбрежие на Северна Ирландия, с изключение на:

                                 1.

                                 Lough Foyle

                                 2.

                                 Strangford Lough

                           Цялото крайбрежие на Гърнси, Хърм и остров Ман.
                     Крайбрежният район на остров Джърси: районът се състои от приливно-отливния крайбрежен район, непосредствено разположен между средното ниво на прилива на остров Джърси и мислената линия на три морски мили от средното нивото на отлива на остров Джърси. Районът се намира в Нормандско-бретанския залив, от южната страна на Ламанша.

                     Ихтиофтириус“


title: Решение (ЕС) 2016/815 на Съвета от 17 май 2016 година за присъединяването на Хърватия към Конвенцията, съставена на основание член К.3 от Договора за Европейския съюз, за защита на финансовите интереси на Европейските общности и към Протокола от 27 септември 1996 г., Протокола от 29 ноември 1996 г. и Втория протокол от 19 юни 1997 г. към нея

text:
               24.5.2016

               BG

               Официален вестник на Европейския съюз

               L 133/9

         РЕШЕНИЕ (ЕС) 2016/815 НА СЪВЕТА
   от 17 май 2016 година
   за присъединяването на Хърватия към Конвенцията, съставена на основание член К.3 от Договора за Европейския съюз, за защита на финансовите интереси на Европейските общности и към Протокола от 27 септември 1996 г., Протокола от 29 ноември 1996 г. и Втория протокол от 19 юни 1997 г. към нея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Акта за присъединяване на Хърватия, и по-специално член 3, параграфи 4 и 5 от него,
   като взе предвид препоръката на Европейската комисия,
   като взе предвид становището на Европейския парламент (1),
   като има предвид, че:

               (1)

               Конвенцията, съставена на основание член К.3 от Договора за Европейския съюз, за защита на финансовите интереси на Европейските общности (2) („Конвенцията“) беше подписана на 26 юли 1995 г. и влезе в сила на 17 октомври 2002 г.

               (2)

               Конвенцията беше допълнена от Протокола, съставен на основание член К.3 от Договора за Европейския съюз, към Конвенцията за защита на финансовите интереси на Европейските общности (3) („Протоколът от 27 септември 1996 г.“) и Протокола, съставен на основание член К.3 от Договора за Европейския съюз, за тълкуване чрез преюдициални заключения от Съда на Европейските общности на Конвенцията за защитата на финансовите интереси на Европейските общности (4) („Протоколът от 29 ноември 1996 г.“), които влязоха в сила на 17 октомври 2002 г.

               (3)

               Конвенцията беше допълнена също така от Втория протокол, съставен на основание член К.3 от Договора за Европейския съюз, към Конвенцията за защита на финансовите интереси на Европейските общности (5) („Вторият протокол от 19 юни 1997 г.“), който влезе в сила на 19 май 2009 г.

               (4)

               В член 3, параграф 4 от Акта за присъединяване на Хърватия („Актът за присъединяване“) се предвижда, че Хърватия се присъединява към конвенциите и протоколите, изброени в приложение I към Акта за присъединяване. Тези конвенции и протоколи включват, inter alia, Конвенцията, Протокола от 27 септември 1996 г., Протокола от 29 ноември 1996 г. и Втория протокол от 19 юни 1997 г. Конвенцията и посочените протоколи следва да влязат в сила по отношение на Хърватия на датата, определена от Съвета.

               (5)

               В съответствие с член 3, параграф 5 от Акта за присъединяване Съветът решава да извърши всички промени, необходими поради присъединяването на Хърватия към конвенциите и протоколите, изброени в приложение I към Акта за присъединяване,

         ПРИЕ НАСТОЯЩОТО РЕШЕНИЕ:
   Член 1
   Конвенцията, Протоколът от 27 септември 1996 г., Протоколът от 29 ноември 1996 г. и Вторият протокол от 19 юни 1997 г. влизат в сила по отношение на Хърватия на първия ден от първия месец след датата на публикуване на настоящото решение.
   Член 2
   Текстовете на хърватски език на Конвенцията (6), Протокола от 27 септември 1996 г. (7), Протокола от 29 ноември 1996 г. (8) и Втория протокол от 19 юни 1997 г. (9) са автентични при същите условия като текстовете на другите езици на Конвенцията и на посочените протоколи.
   Член 3
   Настоящото решение поражда действие от деня след публикуването му в Официален вестник на Европейския съюз.

      Съставено в Брюксел на 17 май 2016 година.

            За Съвета

            Председател

         M.H.P. VAN DAM

      (1)  Становище от 25 февруари 2016 г. (все още непубликувано в Официален вестник).

      (2)  ОВ C 316, 27.11.1995 г., стр. 49.

      (3)  ОВ C 313, 23.10.1996 г., стр. 2.

      (4)  ОВ C 151, 20.5.1997 г., стр. 2.

      (5)  ОВ C 221, 19.7.1997 г., стр. 12.

      (6)  Текстът на хърватски език е публикуван в специално издание на Официален вестник (глава 19, том 14, стр. 50).

      (7)  Текстът на хърватски език е публикуван в специално издание на Официален вестник (глава 19, том 14, стр. 73).

      (8)  Текстът на хърватски език е публикуван в специално издание на Официален вестник (глава 19, том 14, стр. 92).

      (9)  Текстът на хърватски език е публикуван в специално издание на Официален вестник (глава 19, том 14, стр. 141).


title: 2008/775/ЕО, Евратом: Решение на Съвета от 2 октомври 2008 година за назначаване на член от България в Европейския икономически и социален комитет

text:
               7.10.2008

               BG

               Официален вестник на Европейския съюз

               L 266/13

      РЕШЕНИЕ НА СЪВЕТА

   от 2 октомври 2008 година
   за назначаване на член от България в Европейския икономически и социален комитет
   (2008/775/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2007/3/ЕО, Евратом (1),
   като взе предвид предложението на правителството на България,
   като взе предвид становището на Комисията,
   като има предвид, че след оставката на г-жа Андриана СУКОВА-ТОШЕВА се освободи едно място за член на Европейския икономически и социален комитет,
   РЕШИ:
   Член 1
   Г-жа Лена РУСЕНОВА, главен икономист и програмен директор, Конфедерация на работодателите и индустриалците в България, се назначава за член на Европейския икономически и социален комитет за остатъка от мандата, а именно до 20 септември 2010 г.
   Член 2
   Настоящото решение поражда действие от датата на приемането му.

      Съставено в Люксембург на 2 октомври 2008 година.

            За Съвета

            Председател

         X. BERTRAND

      (1)  ОВ L 1, 4.1.2007 г., стр. 6.


title: 2008/785/ЕО: Решение на Комисията от 9 октомври 2008 година за изменение на Решение 2005/56/ЕО за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета

text:
               10.10.2008

               BG

               Официален вестник на Европейския съюз

               L 269/11

      РЕШЕНИЕ НА КОМИСИЯТА

   от 9 октомври 2008 година
   за изменение на Решение 2005/56/ЕО за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета
   (2008/785/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (1), и по-специално член 3, параграф 1 от него,
   като има предвид, че:

               (1)

               Изпълнителната агенция за образование, аудиовизия и култура, наричана по-долу „агенцията“, бе създадена с Решение 2005/56/ЕО на Комисията (2). Тя управлява дейността на Общността в областта на образованието, аудиовизията и културата, включително проекти, финансирани чрез инструменти на европейската политика за външно подпомагане, чрез 9-ия Европейски фонд за развитие и чрез някои споразумения на Общността със Съединените американски щати и с Канада.

               (2)

               На 31 декември 2006 г. приключи третата фаза от схемата за трансевропейско сътрудничество във висшето образование („Темпус III“). Комисията реши да продължи тази дейност за периода 2007—2013 г. („Темпус IV“) и да я финансира посредством три инструмента на европейската политика за външно подпомагане, а именно Инструмента за пред присъединителна помощ (ИПП), Европейския инструмент за съседство и партньорство и Финансовия инструмент за развитие на сътрудничеството.

               (3)

               Освен това, въз основа на инициативите, които Европейската общност провежда заедно със Съединените американски щати и Канада, Комисията реши да задълбочи сътрудничеството в областта на образованието и младежта с индустриализираните страни и с други страни и територии с висок доход.

               (4)

               Външна оценка, приключена през април 2008 г. от Комисията, показа, че използването на услугите на агенцията е най-доброто решение за управлението на програма „Темпус“ (четвъртата фаза на програмата, както и приключването на третата фаза) и на проектите, финансирани чрез инструмента за сътрудничество с индустриализирани и други страни и територии с висок доход. В оценката се препоръчва сред задачите на агенцията да бъде включено и управлението на тези програми и проекти.

               (5)

               Решение 2005/56/ЕО следва да бъде съответно изменено.

               (6)

               Разпоредбите, предвидени в настоящото решение, са в съответствие със становището на Комитета за изпълнителните агенции,

         РЕШИ:
   Член единствен
   Член 4, параграф 1 от Решение 2005/56/ЕО се заменя, както следва:

      „1.   Агенцията е отговорна за управлението на определени направления на следните програми на Общността:

                  1.

                  проектите в областта на висшето образование, които могат да бъдат финансирани по силата на разпоредбите за предоставяне на икономическа помощ на някои страни от Централна и Източна Европа (Phare), одобрени с Регламент (ЕИО) № 3906/89 на Съвета (3);

                  2.

                  програмата за насърчаване на разработването и разпространението на европейските аудиовизуални творби (МЕДИА II — разработване и разпространение) (1996—2000 г.), одобрена с Решение 95/563/ЕО на Съвета (4);

                  3.

                  програмата за обучение на професионалистите от европейската индустрия за аудиовизуални програми (MEDIA II — обучение) (1996—2000 г.), одобрена с Решение 95/564/ЕО на Съвета (5);

                  4.

                  втората фаза на програмата за действие на Общността в областта на образованието „Сократ“ (2000—2006 г.), приета с Решение № 253/2000/ЕО на Европейския парламент и на Съвета (6);

                  5.

                  втората фаза на програмата за действие на Общността в областта на професионалното обучение „Леонардо да Винчи“ (2000—2006 г.), одобрена с Решение 1999/382/ЕО на Съвета (7);

                  6.

                  програмата за действие на Общността „Младеж“ (2000—2006 г.), одобрена с Решение № 1031/2000/ЕО на Европейския парламент и на Съвета (8);

                  7.

                  програмата „Култура 2000“ (2000—2006 г.), одобрена с Решение № 508/2000/ЕО на Европейския парламент и на Съвета (9);

                  8.

                  проектите в областта на висшето образование, които могат да бъдат финансирани по силата на разпоредбите за предоставяне на помощ на държавите партньори от Източна Европа и Централна Азия (2000—2006 г.), предвидена в Регламент (ЕО, Евратом) № 99/2000 на Съвета (10);

                  9.

                  проектите в областта на висшето образование, които могат да бъдат финансирани по силата на разпоредбите за предоставяне на помощ на Албания, Босна и Херцеговина, Хърватия, Бившата югославска република Македония, Черна гора, Сърбия и Косово (UNSCR 1244) (2000—2006 г.), одобрени в рамките на Регламент (ЕО) № 2666/2000 на Съвета (11);

                  10.

                  проектите в областта на висшето образование, които могат да бъдат финансирани по силата на разпоредбите във връзка с мерките за оказване на финансово и техническо съдействие (MEDA) за реформата на социално-икономическите структури в рамките на евро-средиземноморското сътрудничество, одобрени с Регламент (ЕО) № 2698/2000 на Съвета (12);

                  11.

                  третата фаза от програмата за трансевропейско сътрудничество във висшето образование („Темпус III“) (2000—2006 г.), одобрена с Решение 1999/311/ЕО на Съвета (13);

                  12.

                  проектите, които могат да бъдат финансирани по силата на разпоредбите на Споразумението между Европейската общност и Съединените американски щати за подновяване на програмата за сътрудничество в областта на висшето образование и професионалното образование и обучение (2001—2005 г.), одобрено с Решение 2001/196/ЕО на Съвета (14);

                  13.

                  проектите, които могат да бъдат финансирани по силата на разпоредбите на Споразумението между Европейската общност и правителството на Канада за подновяване на програмата за сътрудничество в областта на висшето образование и обучението (2001—2005 г.), одобрено съгласно Решение 2001/197/ЕО на Съвета (15);

                  14.

                  програмата за стимулиране на развитието на европейските аудио-визуални творби (МЕДИА Плюс — развитие, разпространение и насърчаване) (2001—2006 г.), одобрена с Решение 2000/821/ЕО на Съвета (16);

                  15.

                  програмата за обучение на професионалистите от европейската индустрия за аудио-визуални програми (МЕДИА — обучение) (2001—2006 г.), одобрена с Решение № 163/2001/ЕО на Европейския парламент и на Съвета (17);

                  16.

                  многогодишната програма за ефективно интегриране на информационните и комуникационните технологии (ИКТ) в системите за образование и обучение в Европа („електронно обучение“/„e-learning“) (2004—2006 г.), одобрена с Решение № 2318/2003/ЕО на Европейския парламент и на Съвета (18);

                  17.

                  програмата за действие на Общността за насърчаване на активното европейско гражданство (гражданско участие) (2004—2006 г.), одобрена с Решение 2004/100/ЕО на Съвета (19);

                  18.

                  програмата за действие на Общността за насърчаване на органите, функциониращи на европейско равнище в областта на младежта (2004—2006 г.), одобрена с Решение № 790/2004/ЕО на Европейския парламент и на Съвета (20);

                  19.

                  програмата за действие на Общността за насърчаване на активните на европейско ниво органи и за подкрепа на специфични дейности в областта на образованието и обучението (2004—2006 г.), одобрена с Решение № 791/2004/ЕО на Европейския парламент и на Съвета (21);

                  20.

                  програмата за действие на Общността за насърчаване на активните на европейско ниво органи в областта на културата (2004—2006 г.), одобрена с Решение № 792/2004/ЕО на Европейския парламент и на Съвета (22);

                  21.

                  програмата за повишаване на качеството на висшето образование и за насърчаване на междукултурното разбирателство чрез сътрудничеството с трети страни („Еразмус Мундус“) (2004—2008 г.), одобрена с Решение № 2317/2003/ЕО на Европейския парламент и на Съвета (23);

                  22.

                  проектите, които могат да бъдат финансирани по силата на разпоредбите на Споразумението между Европейската общност и Съединените американски щати за подновяване на програмата за сътрудничество в областта на висшето образование и професионалното образование и обучение (2006—2013 г.), одобрено с Решение 2006/910/ЕО на Съвета (24);

                  23.

                  проектите, които могат да бъдат финансирани по силата на разпоредбите на Споразумението между Европейската общност и правителството на Канада за установяване на рамка на сътрудничество в областта на висшето образование, обучението и младежта (2006—2013 г.), одобрено с Решение 2006/964/ЕО на Съвета (25);

                  24.

                  програмата за действие в областта на образованието и обучението през целия живот „Lifelong Learning“ (2007—2013 г.), одобрена с Решение № 1720/2006/ЕО на Европейския парламент и на Съвета (26);

                  25.

                  програмата „Култура“ (2007—2013 г.), одобрена с Решение № 1855/2006/ЕО на Европейския парламент и на Съвета (27);

                  26.

                  програмата „Европа за гражданите“ за насърчаване на активното европейско гражданство (2007—2013 г.), одобрена с Решение № 1904/2006/ЕО на Европейския парламент и на Съвета (28);

                  27.

                  програмата „Младежта в действие“ (2007—2013 г.), одобрена с Решение 1719/2006/ЕО на Европейския парламент и на Съвета (29);

                  28.

                  програмата за подкрепа на европейския аудио-визуален сектор (МЕДИА 2007) (2007—2013 г.), одобрена с Решение № 1718/2006/ЕО на Европейския парламент и на Съвета (30);

                  29.

                  проектите в областта на висшето образование, които могат да бъдат финансирани по силата на разпоредбите за подпомагане на икономическото сътрудничество с развиващите се страни в Азия, одобрени в рамките на Регламент (ЕИО) № 443/92 на Съвета (31);

                  30.

                  проектите в областта на висшето образование и младежта, които могат да бъдат финансирани посредством финансовия инструмент за предприсъединителна помощ (ИПП), създаден с Регламент (ЕО) № 1085/2006 на Съвета (32);

                  31.

                  проектите в областта на висшето образование, които могат да бъдат финансирани посредством европейския инструмент за съседство и партньорство, създаден с Регламент (ЕО) № 1638/2006 на Европейския парламент и на Съвета (33);

                  32.

                  проектите в областта на висшето образование, които могат да бъдат финансирани чрез инструмента за развитие на сътрудничеството, създаден с Регламент (ЕО) № 1905/2006 на Европейския парламент и на Съвета (34);

                  33.

                  проектите в областта на висшето образование и младежта, които могат да бъдат финансирани чрез финансовия инструмент за сътрудничество с индустриализирани и други страни и територии с висок доход (IPI), създаден с Регламент (ЕО) № 1934/2006 на Съвета (35);

                  34.

                  проектите в областта на висшето образование, които могат да бъдат финансирани със средства от 9-ия Европейски фонд за развитие (2000—2007 г.) (36).

      Съставено в Брюксел на 9 октомври 2008 година.

            За Комисията

         Ján FIGEĽ

            Член на Комисията

      (1)  ОВ L 11, 16.1.2003 г., стр. 1.

      (2)  ОВ L 24, 27.1.2005 г., стр. 35.

      (3)  ОВ L 375, 23.12.1989 г., стр. 11.

      (4)  ОВ L 321, 30.12.1995 г., стр. 25.

      (5)  ОВ L 321, 30.12.1995 г., стр. 33.

      (6)  ОВ L 28, 3.2.2000 г., стр. 1.

      (7)  ОВ L 146, 11.6.1999 г., стр. 33.

      (8)  ОВ L 117, 18.5.2000 г., стр. 1.

      (9)  ОВ L 63, 10.3.2000 г., стр. 1.

      (10)  ОВ L 12, 18.1.2000 г., стр. 1.

      (11)  ОВ L 306, 7.12.2000 г., стр. 1.

      (12)  ОВ L 311, 12.12.2000 г., стр. 1.

      (13)  ОВ L 120, 8.5.1999 г., стр. 30.

      (14)  ОВ L 71, 13.3.2001 г., стр. 7.

      (15)  ОВ L 71, 13.3.2001 г., стр. 15.

      (16)  ОВ L 336, 30.12.2000 г., стр. 82.

      (17)  ОВ L 26, 27.1.2001 г., стр. 1.

      (18)  ОВ L 345, 31.12.2003 г., стр. 9.

      (19)  ОВ L 30, 4.2.2004 г., стр. 6.

      (20)  ОВ L 138, 30.4.2004 г., стр. 24.

      (21)  ОВ L 138, 30.4.2004 г., стр. 31.

      (22)  ОВ L 138, 30.4.2004 г., стр. 40.

      (23)  ОВ L 345, 31.12.2003 г., стр. 1.

      (24)  ОВ L 346, 9.12.2006 г., стр. 33.

      (25)  ОВ L 397, 30.12.2006 г., стр. 14.

      (26)  ОВ L 327, 24.11.2006 г., стр. 45.

      (27)  ОВ L 372, 27.12.2006 г., стр. 1.

      (28)  ОВ L 378, 27.12.2006 г., стр. 32.

      (29)  ОВ L 327, 24.11.2006 г., стр. 30.

      (30)  ОВ L 327, 24.11.2006 г., стр. 12.

      (31)  ОВ L 52, 27.2.1992 г., стр. 1.

      (32)  ОВ L 210, 31.7.2006 г., стр. 82.

      (33)  ОВ L 310, 9.11.2006 г., стр. 1.

      (34)  ОВ L 378, 27.12.2006 г., стр. 41.

      (35)  ОВ L 405, 3.12.2006 г., стр. 37.

      (36)  ОВ L 317, 15.12.2000 г., стр. 355.“


title: 2014/744/ЕС: Решение на Съвета от 21 октомври 2014 година относно започването на автоматизиран обмен на данни по отношение на данни за регистрацията на превозните средства (VRD) в Естония

text:
               29.10.2014

               BG

               Официален вестник на Европейския съюз

               L 308/102

         РЕШЕНИЕ НА СЪВЕТА
   от 21 октомври 2014 година
   относно започването на автоматизиран обмен на данни по отношение на данни за регистрацията на превозните средства (VRD) в Естония

      (2014/744/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               Съответно член 25 от Решение 2008/615/ПВР е приложим и Съветът трябва да вземе решение с единодушие дали държавите членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя въз основа на въпросник. По отношение на автоматизирания обмен на данни в съответствие с глава 2 от Решение 2008/615/ПВР докладът за оценка се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.

               (5)

               Естония е попълнила въпросника относно защитата на данните, както и въпросника относно данните за регистрацията на превозните средства.

               (6)

               Естония е осъществила успешно пилотно изпитване с Нидерландия.

               (7)

               Беше проведено посещение за оценка в Естония и нидерландско-финският екип за оценка изготви доклад относно това посещение, който беше предаден на съответната работна група на Съвета.

               (8)

               На Съвета беше представен доклад за цялостна оценка, в който са обобщени резултатите от въпросника, посещението за оценка и пилотното изпитване относно данните за регистрацията на превозните средства,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизирано търсене на данни за регистрацията на превозните средства Естония е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно член 12 от посоченото решение, считано от деня на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 21 октомври 2014 година.

            За Съвета

            Председател

         S. GOZI

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2011/66/ЕС: Решение на Европейската централна банка от 25 ноември 2010 година относно разпределянето на паричния доход на националните централни банки на държавите-членки, чиято парична единица е еврото (ЕЦБ/2010/23)

text:
               9.2.2011

               BG

               Официален вестник на Европейския съюз

               L 35/17

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 25 ноември 2010 година
   относно разпределянето на паричния доход на националните централни банки на държавите-членки, чиято парична единица е еврото
   (преработена версия)
   (ЕЦБ/2010/23)
   (2011/66/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 32 от него,
   като има предвид, че:

               (1)

               Решение ЕЦБ/2001/16 от 6 декември 2001 г. относно разпределянето на паричния доход на националните централни банки на участващите държави-членки от финансовата 2002 г. (1) е съществено изменяно няколко пъти (2). Поради необходимостта от допълнителни промени то следва да се преработи от съображения за яснота.

               (2)

               Съгласно член 32.1 от Устава на ЕСЦБ паричен доход е приходът, който се начислява на НЦБ при осъществяване на функцията по паричната политика. Съгласно член 32.2 от Устава на ЕСЦБ размерът на паричния доход на всяка НЦБ е равен на нейния годишен приход, получен от нейните активи срещу банкнотите в обращение и задълженията по депозити на кредитните институции. Тези активи се отчитат от НЦБ в съответствие с насоките на Управителния съвет. НЦБ следва да отчитат активите, резултат от осъществяването на функцията във връзка с паричната политика, като активи, държани срещу банкноти в обращение, и задължения по депозити на кредитни институции. Съгласно член 32.4 от Устава на ЕСЦБ размерът на паричния доход на всяка НЦБ се намалява с размер, равен на лихвите, платени от тази НЦБ по депозитите на кредитните институции в съответствие с член 19.

               (3)

               Съгласно член 32.5 от Устава на ЕСЦБ сумата на паричния доход на НЦБ се разпределя между тях пропорционално на внесените от тях дялове от капитала на Европейската централна банка (ЕЦБ).

               (4)

               Съгласно членове 32.6 и 32.7 от Устава на ЕСЦБ Управителният съвет е оправомощен да приема насоки за клиринга и сетълмента от ЕЦБ на салдата във връзка с разпределянето на паричния доход и да предприема всички други мерки, необходими за прилагането на член 32.

               (5)

               Съгласно член 10 от Регламент (ЕО) № 974/98 на Съвета от 3 май 1998 г. относно въвеждането на еврото (3) ЕЦБ и НЦБ пускат в обращение евробанкноти. Член 15 от същия регламент предвижда, че банкнотите, деноминирани в национална валутна единица, остават законно платежно средство в рамките на техните териториални граници най-късно до шест месеца след края на преходния период. Следователно годината на преминаване към парична наличност следва да се разглежда като особена година, тъй като банкнотите в обращение, деноминирани в национални валутни единици, могат все още да представляват значителен дял от банкнотите в обращение.

               (6)

               Член 15, параграф 1 от Насоки ЕЦБ/2006/9 от 14 юли 2006 г. относно някои приготовления за преминаването към парична наличност в евро и за първоначалното зареждане и подзареждането с евробанкноти и монети извън Еврозоната (4) предвижда, че евробанкнотите, които са били първоначално заредени на правоимащи контрагенти, се дебитират от сметки на тези контрагенти при тяхната НЦБ по номиналната им стойност съгласно следния „модел на линейно дебитиране“: общата сума на първоначално заредените банкноти се дебитира на три равни части на датата на сетълмент на първата, четвъртата и петата основна операция по рефинансиране на Евросистемата, след датата на преминаване към парична наличност. При изчисляването на паричния доход за годината на преминаване към парична наличност следва да се взема предвид този „модел на линейно дебитиране“.

               (7)

               Настоящото решение е свързано с Решение ЕЦБ/2010/29 от 13 декември 2010 г. относно емитирането на евробанкноти (5), което предвижда, че ЕЦБ и НЦБ емитират евробанкноти. Решение ЕЦБ/2010/29 предвижда евробанкнотите в обращение да се разпределят между НЦБ пропорционално на внесените от тях дялове от капитала на ЕЦБ. Същото решение разпределя за ЕЦБ 8 % от общата стойност на евробанкнотите в обращение. Разпределянето на евробанкнотите между членовете на Евросистемата води до възникването на салда в рамките на Евросистемата. Олихвяването на тези салда в рамките на Евросистемата от евробанкнотите в обращение се отразява пряко върху дохода на всеки член на Евросистемата и поради това следва да бъде регулирано съгласно настоящото решение. Доходът, който се начислява за ЕЦБ от олихвяването на нейните вземания към НЦБ в рамките на Евросистемата, свързани с дела ѝ в евробанкнотите в обращение, следва по принцип да бъде разпределян между НЦБ в съответствие с Решение ЕЦБ/2010/24 от 25 ноември 2010 г. относно междинното разпределение на дохода на Европейската централна банка от евробанкноти в обращение и от ценни книжа, закупени по програмата за пазарите на ценни книжа (преработено) (6), пропорционално на техните дялове според алгоритъма за записване на капитала, за същата финансова година, в която е начислен.

               (8)

               Нетното салдо на вземанията и задълженията, в рамките на Евросистемата, от евробанкноти в обращение следва да се олихвява чрез прилагане на обективен критерий, определящ цената на парите. Във връзка с това лихвеният процент по основните операции по рефинансиране, използван от Евросистемата в търговете ѝ за основни операции по рефинансиране, се счита за подходящ.

               (9)

               Нетните задължения в рамките на Евросистемата от евробанкноти в обращение следва да бъдат включени в базисния пасив при изчисляването на паричния доход на НЦБ съгласно член 32.2 от Устава на ЕСЦБ, тъй като те са равностойни на банкноти в обращение. Изплащането на лихви по салдата в рамките на Евросистемата от евробанкноти в обращение следователно ще доведе до разпределянето на значителна сума от паричния доход на Евросистемата между НЦБ, пропорционално на размера на внесените от тях дялове в капитала на ЕЦБ. Тези салда в рамките на Евросистемата следва да бъдат коригирани, за да се постигне постепенна адаптация на балансите и отчетите за приходите и разходите на НЦБ. Корекциите се основават на стойността на банкнотите в обращение на всяка НЦБ през периода, предшестващ въвеждането на евробанкнотите. След това тези корекции се прилагат ежегодно по фиксирана формула за не повече от пет години.

               (10)

               Корекциите на салдата в рамките на Евросистемата за евробанкноти в обращение са изчислени така, че да компенсират всяко значително изменение в позициите за дохода на НЦБ вследствие на въвеждането на евробанкнотите и последващото разпределяне на паричния доход.

               (11)

               Общите правила на член 32 от Устава на ЕСЦБ се прилагат също и за дохода, получен от отписване на евробанкноти, които са изтеглени от обращение.

               (12)

               Съгласно член 32.5 от Устава на ЕСЦБ сумата на паричния доход на НЦБ се разпределя между НЦБ пропорционално на внесените от тях дялове в капитала на ЕЦБ. Съгласно член 32.7 от Устава на ЕСЦБ Управителният съвет е компетентен да предприема всички други мерки, които са необходими за прилагането на член 32. Това включва правомощието да вземе предвид други обстоятелства, когато решава относно разпределението на дохода, получен от отписването на изтеглени от обращение евробанкноти. В това отношение принципите на равнопоставеност и справедливост налагат да се вземе предвид периодът, през който изтеглените от обращение евробанкноти са били емитирани. Поради това алгоритъмът за разпределяне на този специфичен доход трябва да отразява съответния дял от капитала на ЕЦБ и продължителността на фазата на емитиране.

               (13)

               Изтеглянето на евробанкноти от обращение е необходимо да се уреди с отделни решения, взети съгласно член 5 от Решение ЕЦБ/2003/4 от 20 март 2003 г. относно купюрите, спецификациите, възпроизвеждането, замяната и изтеглянето от обращение на евробанкноти (7),

         ПРИЕ НАСТОЯЩОТО РЕШЕНИЕ:
   Член 1
   Определения
   За целите на настоящото решение:

               а)

               „НЦБ“ е националната централна банка на държава-членка, чиято парична единица е еврото;

               б)

               „базисни пасиви“ означава сумата на съответните пасиви по баланса на всяка НЦБ, които са посочени в приложение I към настоящото решение;

               в)

               „специално предназначени активи“ означава сумата от активи, държани срещу базисните пасиви в баланса на всяка НЦБ, които са упоменати в приложение II към настоящото решение;

               г)

               „салда в рамките на Евросистемата от евробанкноти в обращение“ означава вземанията и задълженията, възникващи между дадена НЦБ и ЕЦБ и между дадена НЦБ и другите НЦБ в резултат от прилагането на член 4 от Решение ЕЦБ/2010/29;

               д)

               „алгоритъм за записване на капитала“ са дялове на НЦБ, изразени в проценти, в записания капитал на ЕЦБ, които са резултат от прилагането спрямо НЦБ на теглата в алгоритъма по член 29.1 от Устава на ЕСЦБ и приложим за съответната финансова година;

               е)

               „кредитна институция“ е или а) кредитна институция по смисъла на член 2 и член 4, параграф 1, буква а) от Директива 2006/48/ЕО на Европейския парламент и на Съвета от 14 юни 2006 г. относно предприемането и осъществяването на дейност от кредитните институции (8), както са въведени в националното законодателство, която подлежи на надзор от компетентен орган; или б) друга кредитна институция по смисъла на член 123, параграф 2 от Договора за функционирането на Европейския съюз, подлежаща на проверка със сравним стандарт с надзора от страна на компетентен орган;

               ж)

               „хармонизиран баланс“ означава хармонизираният баланс по приложение VIII към Насоки ЕЦБ/2010/20 от 11 ноември 2010 г. относно правната рамка за счетоводна и финансова отчетност в Европейската система на централните банки (преработени) (9);

               з)

               „референтна лихва“ означава последният пределен лихвен процент, използван от Евросистемата при търговете ѝ за основните операции по рефинансиране съгласно параграф 3.1.2 от приложение I към Насоки ЕЦБ/2000/7 от 31 август 2000 г. относно инструментите и процедурите на паричната политика на Евросистемата (10). Когато в един и същ ден се извършва сетълмент на повече от една основна операция по рефинансиране, се използва проста средна стойност на пределните лихвени проценти от паралелно проведените операции;

               и)

               „дата на преминаване към парична наличност“ означава датата, на която евробанкнотите и евромонетите придобиват статута на законно платежно средство в дадена държава-членка, чиято парична единица е еврото;

               й)

               „референтен период“ означава период от 24 месеца, започващ 30 месеца преди датата на преминаване към парична наличност;

               к)

               „година на преминаване към парична наличност“ означава период от 12 месеца, започващ на датата на преминаване към парична наличност;

               л)

               „ежедневен референтен обменен курс“ означава ежедневният референтен обменен курс, който се основава на редовната ежедневна процедура за съгласуване между централните банки във или извън Европейската система на централните банки, която обикновено се извършва в 14,15 часа централноевропейско време;

               м)

               „изтеглени от обращение евробанкноти“ са всеки вид или серия евробанкноти, които са изтеглени от обращение с решение на Управителния съвет, взето на основание член 5 от Решение ЕЦБ/2003/4;

               н)

               „алгоритъм за емитиране“ е средният алгоритъм за записване на капитала през фазата на емитиране на даден вид или серия на изтеглени от обращение евробанкноти;

               о)

               „фаза на емитиране“ за видовете или сериите евробанкноти е периодът, започващ на датата, на която първата емисия евробанкноти от този вид или серия е записана в базисните пасиви, и приключващ на датата, на която последната емисия евробанкноти от този вид или серия е записана в базисните пасиви;

               п)

               „отписване“ е заличаване на изтеглените от обращение евробанкноти от балансовата позиция „Банкноти в обращение“.

         Член 2
   Салда в рамките на Евросистемата от евробанкноти в обращение
   1.   Салдата в рамките на Евросистемата от евробанкноти в обращение се изчисляват ежемесечно и се записват в счетоводните книги на ЕЦБ и НЦБ на първия работен ден от месеца с вальор последният работен ден от предходния месец.
   Когато дадена държава-членка приеме еврото, изчисляването на салдата в рамките на Евросистемата от евробанкноти в обращение, съгласно първа алинея, се записва в счетоводните книги на ЕЦБ и НЦБ с вальор датата на преминаване към парична наличност.
   Салдата в рамките на Евросистемата от евробанкноти в обращение се изчисляват, за периода от 1 януари до 31 януари от първата година, от която се прилага всяко петгодишно преразглеждане съгласно член 29.3 от Устава на ЕСЦБ, на база на коригирания алгоритъм за записване на капитала, приложим към салдото за всички евробанкноти в обращение на 31 декември от предходната година.
   2.   Салдата в рамките на Евросистемата от евробанкноти в обращение, включително онези, произтичащи от прилагането на член 4 от настоящото решение, се олихвяват с референтната лихва.
   3.   Олихвяването, посочено в параграф 2, се извършва на тримесечна база чрез плащания през системата TARGET2.
   Член 3
   Метод за измерване на паричния доход
   1.   Сумата на паричния доход на всяка НЦБ се определя чрез измерване на действителния доход, който е получен от специално предназначените активи, записани в нейните счетоводни книги. Като изключение от това се счита, че златото не носи доход и че ценните книжа, държани за целите на паричната политика съгласно Решение ЕЦБ/2009/16 от 2 юли 2009 г. относно изпълнението на програмата за закупуване на обезпечени облигации (11), носят доход на референтната дата.
   2.   Когато сумата на специално предназначените активи на дадена НЦБ надвишава или е по-малка от сумата на нейните базисни пасиви, разликата се компенсира, като към размера на разликата се прилага референтната лихва.
   Член 4
   Корекции на салдата в рамките на Евросистемата
   1.   За целите на изчисляването на паричния доход салдата на всяка НЦБ в рамките на Евросистемата от евробанкноти в обращение се коригират чрез компенсаторна сума, определена по следната формула:
   C = (К – A) × S
   където:

                  C

               е компенсаторната сума,

                  К

               е сумата в евро за всяка НЦБ, получена в резултат от прилагането на алгоритъма за записване на капитал към средната стойност на банкнотите в обращение по време на референтния период, по която сумата на банкнотите в обращение, деноминирани в националната валута на дадена държава-членка, която приема еврото, се преизчислява в евро по ежедневния референтен обменен курс през референтния период,

                  А

               е средната стойност в евро за всяка НЦБ от банкнотите в обращение по време на референтния период, преизчислена в евро по ежедневния референтен обменен курс през референтния период,

                  S

               е коефициентът по-долу за всяка финансова година, започваща от датата на преминаване към парична наличност:

                           Финансова година

                           Коефициент

                           Година на преминаване към парична наличност

                           1

                           Година на преминаване към парична наличност плюс една година

                           0,8606735

                           Година на преминаване към парична наличност плюс две години

                           0,7013472

                           Година на преминаване към парична наличност плюс три години

                           0,5334835

                           Година на преминаване към парична наличност плюс четири години

                           0,3598237

                           Година на преминаване към парична наличност плюс пет години

                           0,1817225

         2.   Сборът на компенсаторните суми на НЦБ е 0.
   3.   Компенсаторните суми се изчисляват всеки път, когато държава-членка приема еврото или когато се променя алгоритъмът за записване на капитала на ЕЦБ.
   4.   Когато НЦБ се присъединява към Евросистемата, нейната компенсаторна сума се разпределя между другите НЦБ пропорционално на съответните дялове на другите НЦБ в алгоритъма за записване на капитала, със знак (+/–) обърнат, и е добавка към компенсаторните суми, които вече важат за другите НЦБ.
   5.   Компенсаторните суми и счетоводните вписвания за уравняване на тези компенсаторни суми се записват в отделни сметки в рамките на Евросистемата в счетоводните книги на всяка НЦБ с вальор датата на преминаване към парична наличност и със същия вальор за всяка следваща година от периода на корекцията. Счетоводните вписвания за уравняване на компенсаторните суми не се олихвяват.
   6.   Чрез дерогация от параграф 1 при настъпването на специфични обстоятелства, свързани с промени в моделите на банкнотното обращение, както е посочено в приложение III към настоящото решение, салдата в рамките на Евросистемата на всяка НЦБ от евробанкноти в обращение се коригират в съответствие с разпоредбите на споменатото приложение.
   7.   Корекциите на салдата в рамките на Евросистемата, предвидени в настоящия член, престават да се прилагат от първия ден на шестата година след съответната година на преминаване към парична наличност.
   Член 5
   Изчисляване и разпределяне на паричния доход
   1.   Изчисляването на паричния доход на всяка НЦБ се извършва от ЕЦБ ежедневно. Изчисляването се основава на счетоводни данни, предоставени на ЕЦБ от НЦБ. ЕЦБ информира НЦБ за натрупаните суми всяко тримесечие.
   2.   Сумата на паричния доход на всяка НЦБ се намалява със сума, равна на всяка лихва, начислена или платена по пасиви, включени в базисните пасиви, и в съответствие с всяко решение на Управителния съвет, съгласно втори параграф от член 32.4 на Устава на ЕСЦБ.
   3.   Разпределянето на паричния доход на всяка НЦБ се извършва пропорционално на алгоритъма за записване на капитала в края на всяка финансова година.
   Член 6
   Изчисляване и разпределяне на дохода, получен от отписването на евробанкноти
   1.   Изтеглените от обращение евробанкноти остават част от базисните пасиви, докато бъдат заменени или отписани, според това кое от тези събития настъпва първо.
   2.   Управителният съвет може да реши да отпише изтеглени от обращение евробанкноти, като в този случай определя датата на отписването и общия размер на провизията, която се прави за онези изтеглени от обращение евробанкноти, за които все още се очаква да бъдат обменени.
   3.   Изтеглените от обращение евробанкноти се отписват, както следва:

               а)

               На датата на отписването балансовите позиции „Банкноти в обращение“ на ЕЦБ и НЦБ се намаляват с общата стойност на изтеглените евробанкноти, които все още са в обращение. За тази цел действителната стойност на изтеглените от обращение евробанкноти, които са били пуснати в обращение, се коригира пропорционално на стойностите им, изчислени в съответствие с алгоритъм за емитиране, и разликата се покрива от ЕЦБ и НЦБ.

               б)

               Коригираната стойност на изтеглените от обращение евробанкноти се отписва от балансовата позиция „Банкноти в обращение“ и се пренася в отчетите за приходите и разходите на НЦБ.

               в)

               Всяка НЦБ създава провизия за изтеглени от обращение евробанкноти, за които все още се очаква да бъдат обменени. Провизията е равна на съответния дял на НЦБ в общата стойност на провизията, изчислена, като се използва алгоритъмът за емитиране.

         4.   Изтеглените от обращение евробанкноти, които се обменят след датата за отписването, се записват в счетоводните книги на НЦБ, която ги е приела. Размерът на входящите потоци на изтеглените от обращение евробанкноти се преразпределя между НЦБ поне веднъж годишно въз основа на алгоритъма за емитиране, като разликите се компенсират от НЦБ. Всяка НЦБ компенсира с провизиите на пропорционална основа, а ако сумата на входящите потоци превишава провизиите, вписва съответния разход в отчета за приходите и разходите.
   5.   Управителният съвет прави ежегоден преглед на общата стойност на провизията.
   Член 7
   Отмяна
   Решение ЕЦБ/2001/16 се отменя. Позоваванията на отмененото решение се считат за позовавания на настоящото решение и се четат съгласно таблицата на съответствието в приложение V.
   Член 8
   Влизане в сила
   Настоящото решение влиза в сила на 31 декември 2010 г.

      Съставено във Франкфурт на Майн на 25 ноември 2010 година.

            Председател на ЕЦБ

         Jean-Claude TRICHET

      (1)  ОВ L 337, 20.12.2001 г., стр. 55.

      (2)  Вж. приложение IV.

      (3)  ОВ L 139, 11.5.1998 г., стр. 1.

      (4)  ОВ L 207, 28.7.2006 г., стр. 39.

      (5)  Вж. стр. 26 от настоящия брой на Официален вестник. Решение ЕЦБ/2010/29, прието преди публикуването на Решение ЕЦБ/2010/23.

      (6)  Все още непубликувано в Официален вестник. Решение ЕЦБ/2010/24, прието преди публикуването на Решение ЕЦБ/2010/23.

      (7)  ОВ L 78, 25.3.2003 г., стр. 16.

      (8)  ОВ L 177, 30.6.2006 г., стр. 1.

      (9)  Вж. стр. 31 от настоящия брой на Официален вестник.

      (10)  ОВ L 310, 11.12.2000 г., стр. 1.

      (11)  ОВ L 175, 4.7.2009 г., стр. 18.

      ПРИЛОЖЕНИЕ I

         СЪСТАВ НА БАЗИСНИТЕ ПАСИВИ

                  А.

                  Базисните пасиви включват само следните позиции:

                              1.

                              Банкноти в обращение
                              За целите на настоящото приложение, в годината на преминаване към парична наличност за всяка нова за Евросистемата НЦБ, „банкноти в обращение“:

                                          а)

                                          включват банкноти, емитирани от НЦБ и деноминирани в нейната национална валутна единица; и

                                          б)

                                          намалени със стойността на нелихвоносните заеми, свързани с първоначално заредените евробанкноти, които все още не са били дебитирани (част от позиция 6 от актива на хармонизирания баланс).

                                    След годината на преминаване към парична наличност за съответната НЦБ „банкноти в обращение“ са банкноти, деноминирани в евро, без да се включват други банкноти.
                              Ако датата на преминаване към парична наличност е ден, в който TARGET2 не работи, задължението на НЦБ, което възниква от евробанкнотите, които са първоначално заредени съгласно Насоки ЕЦБ/2006/9 и са пуснати в обращение преди датата на преминаване към парична наличност, представлява част от базисните пасиви (като част от кореспондентските сметки по позиция 10.4 от пасива на хармонизирания баланс), докато задължението стане част от задълженията в рамките на Евросистемата, възникващи от транзакции в TARGET2.

                              2.

                              Задължения към кредитни институции от еврозоната, свързани с операции по паричната политика, деноминирани в евро, включват всяко от следващите:

                                          а)

                                          средства по разплащателни сметки, включително задължителни минимални резерви съгласно член 19.1 от Устава на ЕСЦБ (позиция 2.1 от пасива на хармонизирания баланс);

                                          б)

                                          депозирани суми по депозитното улеснение на Евросистемата (позиция 2.2 от пасива на хармонизирания баланс);

                                          в)

                                          срочни депозити (позиция 2.3 от пасива на хармонизирания баланс);

                                          г)

                                          задължения, произтичащи от обратни операции за фино регулиране (позиция 2.4 от пасива на хармонизирания баланс);

                                          д)

                                          депозити, свързани с искания за допълнителни обезпечения („margin calls“) (позиция 2.5 от пасива на хармонизирания баланс).

                              3.

                              Задължения по депозити към изпаднали в неизпълнение контрагенти на Евросистемата, прекласифицирани от позиция 2.1 от пасива на хармонизирания баланс.

                              4.

                              Задължения на НЦБ в рамките на Евросистемата, възникващи от емитирането на дългови сертификати на ЕЦБ в съответствие с глава 3.3 от приложение I към Насоки ЕЦБ/2000/7 (позиция 10.2 от пасива на хармонизирания баланс).

                              5.

                              Нетни задължения, в рамките на Евросистемата, от евробанкноти в обращение, включително такива, които възникват от прилагането на член 4 от настоящото решение (позиция 10.3 от пасива на хармонизирания баланс).

                              6.

                              Нетни задължения, в рамките на Евросистемата, от транзакции в TARGET2, олихвени по референтен лихвен процент (част от позиция 10.4 от пасива на хармонизирания баланс).

                  Б.

                  Сумата на базисните пасиви на всяка НЦБ се изчислява в съответствие с хармонизираните счетоводни принципи и правила, установени в Насоки ЕЦБ/2010/20.

      ПРИЛОЖЕНИЕ II

         СПЕЦИАЛНО ПРЕДНАЗНАЧЕНИ АКТИВИ

                  А.

                  Специално предназначените активи включват само следните позиции:

                              1.

                              Отпуснати заеми в евро за кредитни институции от еврозоната, свързани с операции на паричната политика (позиция 5 от актива на хармонизирания баланс).

                              2.

                              Ценни книжа, държани за целите на паричната политика (позиция 7.1 от актива на хармонизирания баланс).

                              3.

                              Вземания в рамките на Евросистемата, равностойни на прехвърлените на ЕЦБ съгласно член 30 от Устава на ЕСЦБ чуждестранни резервни активи, различни от злато (част от позиция 9.2 в актива на хармонизирания баланс).

                              4.

                              Нетни вземания в рамките на Евросистемата от евробанкноти в обращение, включително такива, които възникват от прилагането на член 4 от настоящото решение (позиция 9.4 от актива на хармонизирания баланс).

                              5.

                              Нетни вземания в рамките на Евросистемата от транзакции в TARGET2, олихвени по референтен лихвен процент (част от позиция 9.5 от пасива на хармонизирания баланс).

                              6.

                              Злато, включително вземания, свързани със злато, прехвърлено на ЕЦБ, в размер, позволяващ на всяка НЦБ да обозначи частта от своето злато, съответстваща на прилагането на нейния дял в алгоритъма за записване на капитала спрямо общата стойност на златото, обозначено от всички НЦБ (позиция 1 и част от позиция 9.2 от актива на хармонизирания баланс).
                              За целите на настоящото решение златото се оценява на база цена в евро на тройунция чисто злато на 31 декември 2002 г.

                              7.

                              Вземания от евробанкноти, които са първоначално заредени съгласно Насоки ЕЦБ/2006/9 и са пуснати в обращение преди датата на преминаване към парична наличност (част от позиция 4.1 от актива на хармонизирания баланс до датата на преминаване към парична наличност и след това част от кореспондентските сметки по позиция 9.5 от актива на хармонизирания счетоводен баланс), но само докато тези вземания станат част от вземанията в рамките на Евросистемата, възникващи от транзакциите в TARGET2.

                              8.

                              Неуредени вземания, възникнали от неизпълнение на контрагенти на Евросистемата във връзка с кредитни операции на Евросистемата, и/или финансови активи или вземания (спрямо трети лица), придобити във връзка с изпълнението върху обезпечение, предоставено от контрагенти на Евросистемата при неизпълнение във връзка с кредитните операции на Евросистемата, прекласифицирани от позиция 5 от актива на хармонизирания баланс (част от позиция 11.6 от актива на хармонизирания баланс).

                  Б.

                  Стойността на специално предназначените активи на всяка НЦБ се изчислява в съответствие с хармонизираните принципи и правила, установени в Насоки ЕЦБ/2010/20.

      ПРИЛОЖЕНИЕ III
      А.   Първа възможна корекция
      Ако общата средна стойност на банкнотите в обращение през годината на преминаване към парична наличност е по-малка от общата средна стойност в евро на банкнотите в обращение през референтния период (включително банкноти, деноминирани в националната валута на държавата-членка, която е приела еврото, и преизчислени в евро по дневния референтен обменен курс по време на референтния период), тогава коефициентът „S“, приложим по отношение на годината на преминаване към парична наличност в съответствие с член 4, параграф 1, се намалява със задна дата пропорционално на намаляването на общата средна стойност на банкнотите в обращение.
      Намаляването не може да доведе до коефициент, по-нисък от 0,8606735. Ако се приложи тази дерогация, към компенсаторните суми на всяка НЦБ, приложими през периода от втората до петата година след годината на преминаване към парична наличност съгласно член 4, параграф 1, трябва да се добави по една четвърт от полученото намаление на компенсаторните суми на НЦБ „C“, приложимо през годината на преминаване към парична наличност.
      Б.   Втора възможна корекция
      Ако тези НЦБ, за които компенсаторната сума, посочена в член 4, параграф 1, е положително число, заплащат нетна лихва по салдата в рамките на Евросистемата от банкноти в обращение, което, добавено към позицията „нетен резултат от обединяване на паричния доход“ в техните отчети за приходите и разходите в края на годината, води до нетен разход, коефициентът „S“, прилаган за годината на преминаване към парична наличност в съответствие с член 4, параграф 1, се намалява до необходимата за елиминиране на това условие степен.
      Намаляването не може да доведе до коефициент, по-нисък от 0,8606735. Ако се приложи тази дерогация, към всяка от компенсаторните суми на НЦБ, приложими през периода от втората до петата година след годината на преминаване към парична наличност съгласно 4, параграф 1, трябва да се добави по една четвърт от полученото намаление на компенсаторните суми на НЦБ „C“, приложимо през годината на преминаване към парична наличност.

      ПРИЛОЖЕНИЕ IV

         ОТМЕНЕНО РЕШЕНИЕ И ПОСЛЕДВАЩИ ИЗМЕНЕНИЯ

                  Решение ЕЦБ/2001/16

                     ОВ L 337, 20.12.2001 г., стр. 55

                  Решение ЕЦБ/2003/22

                     ОВ L 9, 15.1.2004 г., стр. 39

                  Решение ЕЦБ/2006/7

                     ОВ L 148, 2.6.2006 г., стр. 56

                  Решение ЕЦБ/2007/15

                     ОВ L 333, 19.12.2007 г., стр. 86

                  Решение ЕЦБ/2009/27

                     ОВ L 339, 22.12.2009 г., стр. 55

      ПРИЛОЖЕНИЕ V

         ТАБЛИЦА НА СЪОТВЕТСТВИЕТО

                  Решение ЕЦБ/2001/16

                  Настоящо решение

                  Член 5а

                  Член 6

                  Член 6

                  Член 7